Ericu950/Stoicheia-meter-silver huggingface dataset:
τίσι δὲ φαρμάκοις καὶ γοητείαις ἔπεισας Κράσσον εἰς ἐρημίαν ἀχανῆ καὶ βύθιον ἐκχέαντα τὴν στρατιὰν ὁδὸν ὁδεύειν Νομάδι λῃστάρχῃ μᾶλλον ἢ Ῥωμαίων αὐτοκράτορι προσήκουσας 0 ;
ὁ δὲ βάρβαρος ἀνὴρ ὢν ποικίλος ἐκείνους μὲν ὑποπίπτων ἐθάρρυνε καὶ παρεκάλει μικρὸν ἔτι καρτερῆσαι , τοὺς δὲ στρατιώτας ἅμα συμπαραθέων καὶ παραβοηθῶν ἐπέσκωπτε μετὰ γέλωτος ·
ὑμεῖς δὲ διὰ Καμπανίας ὁδεύειν οἴεσθε κρήνας καὶ νάματα καὶ σκιὰς καὶ λουτρὰ δηλαδὴ καὶ πανδοκεῖα ποθοῦντες ;
οὐ μέμνησθε δὲ τὴν Ἀράβων διεξιόντες καὶ Ἀσσυρίων μεθορίαν ;
οὕτω μὲν ὁ βάρβαρος διεπαιδαγώγησε τοὺς Ῥωμαίους , καὶ πρὶν ἢ γενέσθαι φανερὸς ἐξαπατῶν ἀφίππευσεν , οὐ λαθὼν τὸν Κράσσον , ἀλλὰ καὶ τοῦτο πείσας , ὡς ὑπεργάσεται καὶ διαταράξει τὰ τῶν πολεμίων .
λέγεται δὲ τῆς ἡμέρας ἐκείνης τὸν Κράσσον οὐχ ὥσπερ ἔθος ἐστὶ Ῥωμαίων στρατηγοῖς ἐν φοινικίδι προελθεῖν , ἀλλ ἐν ἱματίῳ μέλανι , καὶ τοῦτο μὲν εὐθὺς ἀλλάξαι προνήσαντα , τῶν δὲ σημαιῶν ἐνίας μόλις ὥσπερ πεπηγυίας πολλὰ παθόντας ἀνελέσθαι τοὺς φέροντας 0 .
ὧν ὁ Κράσσος καταγελῶν ἐπετάχυνε τὴν πορείαν , προσβιαζόμενος ἀκολουθεῖν τὴν φάλαγγα τοῖς ἱππεῦσι , πρίν γε δὴ τῶν ἐπὶ κατασκοπὴν ἀποσταλέντων ὀλίγοι προσπελάσαντες ἀπήγγειλαν ἀπολωλέναι τοὺς ἄλλους ὑπὸ τῶν πολεμίων , αὐτοὺς δὲ μόλις ἐκφυγεῖν , ἐπιέναι δὲ μαχουμένους πλήθει πολλῷ καὶ θάρσει τοὺς ἄνδρας .
ἅπαντες μὲν οὖν ἐθορυβήθησαν , ὁ δὲ Κράσσος ἐξεπλάγη παντάπασι καὶ διὰ σπουδῆς οὐ πάνυ καθεστηκὼς παρέταττε , πρῶτον μέν , ὡς οἱ περὶ Κάσσιον ἠξίουν , ἀραιὰν τὴν φάλαγγα τῶν ὁπλιτῶν ἐπὶ πλεῖστον ἀνάγων τοῦ πεδίου πρὸς τὰς κυκλώσεις , τοὺς δ ἱππεῖς διανέμων τοῖς κέρασιν ἔπειτα μετέδοξε , καὶ συναγαγὼν ἀμφίστομον ἐποίησε καὶ βαθὺ πλινθίον ἐν δώδεκα σπείραις προερχομένης τῶνπλευρῶν ἑκάστης .
παρὰ δὲ σπεῖραν ἴλην ἱππέων ἔταξεν , ὡς μηδὲν ἔχοι μέρος ἐνδεὲς ἱππικῆς βοηθείας , ἀλλὰ πανταχόθεν ὁμαλῶς προσφέροιτο πεφραγμένος .
τῶν δὲ κεράτων τὸ μὲν Κασσίῳ , τὸ δὲ τῷ νέῳ Κράσσῳ παρέδωκεν , αὐτὸς δ εἰς μέσον κατέστη .
καὶ προάγοντες οὕτως ἐπὶ ῥεῖθρον ἦλθον ὃ καλεῖται Βάλισσος , οὐ πολὺ μὲν ἄλλως οὐ δὲ ἄφθονον , ἀσμένοις δὲ τότε τοῖς στρατιώταις φανὲν ἐν αὐχμῷ καὶ καύματι καὶ παρὰ τὴν ἄλλην ἐπίπονον καὶ ἄνυδρον πορείαν .
οἱ μὲν οὖν πλεῖστοι τῶν ἡγεμόνων ᾤοντο δεῖν ἐνταῦθα καταυλισαμένους καὶ νυκτερεύσαντας καὶ πυθομένους , ἐφ ὅσον οἷόν τε , πλῆθος καὶ τάξιν τῶν πολεμίων , ἅμ ἡμέρᾳ χωρεῖν ἐπ αὐτούς 0 ·
κράσσος δὲ τῷ παιδὶ καὶ τοῖς περὶ αὐτὸν ἱππεῦσιν ἐγκελευομένοις ἄγειν καὶ συνάπτειν ἐπαρθείς ἐκέλευσεν ἑστῶτας ἐν τάξει φαγεῖν καὶ πιεῖν τοὺς δεομένους .
καὶ πρὶν ἢ τοῦτο διὰ πάντων γενέσθαι καλῶς , ἦγεν οὐ σχέδην οὐ δ ὡς ἐπὶ μάχην διαναπαύων , ἀλλ ὀξείᾳ καὶ συντόνῳ χρώμενος τῇ πορείᾳ μέχρι οὗ κατώφθησαν οἱ πολέμιοι , παρὰ δόξαν οὔ τε πολλοὶ φανέντες οὔ τε σοβαροὶ τοῖς Ῥωμαίοις .
τὸ μὲν γὰρ πλῆθος ὑπέστειλε τοῖς προτάκτοις Σουρήνας , τὴν δὲ λαμπρότητα κατέκρυβε τῶν ὅπλων ἱμάτια καὶ διφθέρας προίσχεσθαι κελεύσας .
ὡς δ ἐγγὺς ἐγένοντο καὶ σημεῖον ἤρθη παρὰ τοῦ στρατηγοῦ , πρῶτον μὲν ἐπίμπλαντο φθογγῆς βαρείας καὶ βρόμου φρικώδους τὸ πεδίον .
πάρθοι γὰρ οὐ κέρασιν οὐ δὲ σάλπιγξιν ἐποτρύνουσιν ἑαυτοὺς εἰς μάχην , ἀλλὰ ῥόπτρα βυρσοπαγῆ καὶ κοῖλα περιτείναντες ἠχείοις χαλκοῖς ἅμα πολλαχόθεν ἐπιδουποῦσι , τὰ δὲ φθέγγεται βύθιόν τι καὶ δεινόν , ὠρυγῇ θηριώδει καὶ τραχύτητι βροντῆς μεμιγμένον , εὖ πως συνεωρακότες ὅτι τῶν αἰσθητηρίων ἀκοὴ ταρακτικώτατόν ἐστὶ τῆς ψυχῆς καὶ τὰ περὶ ταύτην πάθη τάχιστα κινεῖ καὶ μάλιστα ἐξίστησι τὴν διάνοιαν .
ἐκπεπληγμένων δὲ τῶν Ῥωμαίων διὰ τὸν ἦχον , ἐξαίφνης τὰ προκαλύμματα τῶν ὅπλων καταβαλόντες ὤφθησαν αὐτοί τε φλογοειδεῖς κράνεσι καὶ θώραξι , τοῦ Μαργιανοῦ σιδήρου στίλβοντος ὀξὺ καὶ περιλαμπές , οἵ θ ἵπποι καταπεφραγμένοι χαλκοῖς καὶ σιδηροῖς σκεπάσμασιν , ὁ δὲ Σουρήνας μέγιστος καὶ κάλλιστος αὐτός , τῇ δὲ κατ ἀνδρείαν δόξῃ τὴν θηλύτητα τοῦ κάλλους οὐκ ἐοικώς , ἀλλὰ Μηδικώτερον ἐσκευασμένος ἐντρίμμασι προσώπου καὶ κόμης διακρίσει , τῶν ἄλλων Πάρθων ἔτι Σκυθικῶς ἐπὶ τὸ φοβερὸν τῷ ἀνασίλλῳ κομώντων 0 1 .
καὶ πρῶτον μὲν διενοοῦντο τοῖς κοντοῖς εἰσελαύνοντες ὠθεῖν καὶ βιάζεσθαι τοὺς προτάκτους ·
ὡς δ ἑώρων τό τε βάθος τοῦ συνασπισμοῦ καὶ τῶν ἀνδρῶν τὸ μόνιμον καὶ παρεστηκός , ἀνῆγον ὀπίσω καὶ σκίδνασθαι δοκοῦντες ἅμα καὶ διαλύειν τὴν τάξιν ἐλάνθανον ἐν κύκλῳ περιβάλλοντες τὸ πλινθίον αὐτῶν .
κράσσου δὲ τοὺς ψιλοὺς ἐκδραμεῖν κελεύσαντος , οὗτοι μὲν οὐ πολὺ προῆλθον , ἀλλὰ πολλοῖς τοξεύμασιν ἐντυχόντες ταχὺ καὶ συμπαρέντες αὖθις ἐνεδύοντο τοῖς ὁπλίταις , καὶ παρεῖχον ἀκοσμίας ἀρχὴν καὶ δέους , ὁρῶσι τὸν τόνον τῶν ὀιστῶν καὶ τὴν ῥώμην ὅπλα τε ῥηγνύντων καὶ διὰ παντὸς φερομένων ὁμοίως ἀντιτύπου καὶ μαλακοῦ στεγάσματος .
οἱ δὲ Πάρθοι διαστάντες ἐκ μήκους ἤρξαντο τοξεύειν ἅμα πανταχόθεν , οὐ τὴν ἀκριβῆ τοξείαν ἡ γὰρ συνέχεια καὶ πυκνότης τῶν Ῥωμαίων οὐ δὲ τῷ βουλομένῳ διαμαρτάνειν ἀνδρὸς παρεῖχεν , εὐτόνους δὲ τὰς πληγὰς καὶ βιαίους διδόντες ἀπὸ τόξων κραταιῶν καὶ μεγάλων καὶ τῇ σκολιότητι τῆς καμπῆς ἠναγκασμένον τὸ βέλος ἀποστελλόντων .
ἦν οὖν αὐτόθεν ἤδη μοχθηρὰ τὰ Ῥωμαίων ·
καὶ γὰρ μένοντες ἐν τάξει συνετιτρώσκοντο , καὶ χωρεῖν ὁμόσε πειρώμενοι τοῦ μὲν ποιεῖν ἴσον ἀπεῖχον , ὁμοίως δ ἔπασχον .
ὑπέφευγον γὰρ ἅμα βάλλοντες οἱ Πάρθοι , καὶ τοῦτο κράτιστα ποιοῦσι μετὰ Σκύθας ·
καὶ σοφώτατόν ἐστιν ἀμυνομένους ἔτι σῴζεσθαι καὶ τῆς φυγῆς ἀφαιρεῖν τὸ αἰσχρόν .
ἄχρι μὲν οὖν ἤλπιζον αὐτοὺς ἐκχεαμένους τὰ βέλη σχήσεσθαι μάχης ἢ συνάψειν εἰς χεῖράς , ἐκαρτέρουν ·
ὡς δ ἔγνωσαν ὅτι πολλαὶ κάμηλοι παρεστᾶσι τοξευμάτων πλήρεις , ἀφ ὧν περιελαύνοντες οἱ πρῶτοι λαμβάνουσιν , οὐδὲν πέρας ὁρῶν ὁ Κράσσος ἠθύμει , καὶ σκοπεῖν ἐκέλευεν , ἀγγέλους πέμψας πρὸς τὸν υἱόν , ὅπως προσμῖξαι βιάσεται τοῖς ἐναντίοις πρὶν ἢ κυκλωθῆναι .
μάλιστα γὰρ ἐκείνῳ προσέπιπτον καὶ περιίππευον τὸ κέρας ὡς κατὰ νώτου γενησόμενοι .
λαβὼν οὖν ὁ νεανίας ἱππεῖς τε χιλίους τριακοσίους , ὧν οἱ χίλιοι παρὰ Καίσαρος ἦσαν , καὶ τοξότας πεντακοσίους καὶ τῶν ἔγγιστα θυρεοφόρων ὀκτὼ σπείρας συνήγαγεν εἰς ἐμβολήν .
τῶν δὲ Πάρθων οἱ περιελαύνοντες , εἴ τε τέλμασιν ἐντυχόντες , ὡς ἔνιοί φασιν , εἴ τε λαβεῖν τὸν Κράσσον ἀπωτάτω τοῦ πατρὸς στρατηγοῦντες , ὀπίσω στρέψαντες ἐδίωκον 0 1 .
ὁ δὲ βοήσας ὡς οὐ μένουσιν οἱ ἄνδρες , ἤλαυνε , καὶ σὺν αὐτῷ Κηνσωρῖνός τε καὶ Μεγάβακχος , ὁ μὲν εὐψυχίᾳ καὶ ῥώμῃ διαφέρων , Κηνσωρῖνος δὲ βουλευτικὸν ἔχων ἀξίωμα καὶ δεινὸς εἰπεῖν , ἑταῖροι δὲ Κράσσου καὶ παραπλήσιοι καθ ἡλικίαν 0 .
, ἐπισπομένων δὲ τῶν ἱππέων οὐ δὲ τὸ πεζὸν ἀπελείπετο προθυμίᾳ καὶ χαρᾷ τῆς ἐλπίδος ·
νικᾶν γὰρ ᾤοντο καὶ διώκειν , ἄχρι οὗ πολὺ προελθόντες ᾔσθοντο τὴν ἀπάτην , μεταβαλλομένων ἅμα τῶν φεύγειν δοκούντων καὶ πλειόνων ἄλλων ἐπιφερομένων .
ἐνταῦθα ἔστησαν , οἰόμενοι συνάψειν αὐτοῖς εἰς χεῖράς ὀλίγοις οὖσι τοὺς πολεμίους , οἱ δὲ τοὺς καταφράκτους προτάξαντες ἐναντίους τοῖς Ῥωμαίοις , τὴν δ ἄλλην ἵππον ἄτακτον περὶ αὐτοὺς ἐλαύνοντες , καὶ συνταράττοντες τὸ πεδίον , ἀνίστασαν ἐκ βυθοῦ θῖνας ἄμμου κονιορτὸν ἐπαγούσας ἄπλετον , ὡς μή τε διορᾶν ῥᾳδίως μή τε φθέγγεσθαι τοὺς Ῥωμαίους , εἱλουμένους δὲ ἐν ὀλίγῳ καὶ συμπίπτοντας ἀλλήλοις βάλλεσθαι καὶ ἀποθνῄσκειν οὐ ῥᾴδιον οὐ δ ὀξὺν θάνατον , ἀλλ ὑπὸ σπασμοῦ καὶ ὀδύνης δυσανασχετοῦντας καὶ κυλινδουμένους περὶ τοῖς ὀιστοῖς ἐναποθραύειν τοῖς τραύμασι , βίᾳ τε πειρωμένους ἐξέλκειν ἠγκιστρωμένας ἀκίδας καὶ δεδυκυίας διὰ φλεβῶν καὶ νεύρων προσαναρρηγνύναι καὶ λυμαίνεσθαι σφᾶς αὐτούς .
οὕτω δὲ πολλῶν ἀποθνῃσκόντων ἄπρακτοι καὶ οἱ ζῶντες ἦσαν πρὸς ἀλκήν ·
καὶ τοῦ Ποπλίου παρακαλοῦντος ἐμβαλεῖν εἰς τὴν κατάφρακτον , ἐπεδείκνυσαν ἑαυτῶν χεῖράς τε θυρεοῖς πεπερονημένας καὶ πόδας διαμπὰξ προσεληλαμένους πρὸς τ οὔδαφος , ὥστε καὶ πρὸς φυγὴν ἀμηχάνους εἶναι καὶ πρὸς ἄμυναν .
αὐτὸς οὖν τοὺς ἱππεῖς παρορμήσας προσέβαλε μὲν ἐρρωμένως καὶ συνῆψε τοῖς ἀνδράσιν , ἦν δὲ ἄνισος ἔν τε ταῖς πληγαῖς καὶ τῷ φυλάττεσθαι , παίων μὲν ἀσθενέσι καὶ μικροῖς δορατίοις θώρακας ὠμοβύρσους καὶ σιδηροῦς , παιόμενος δὲ κοντοῖς εἰς εὐσταλῆ καὶ γυμνὰ σώματα τῶν Γαλατῶν τούτοις γὰρ ἐθάρρει μάλιστα , καὶ μετὰ τούτων ἔργα θαυμαστὰ διεπράττετο .
τῶν τε γὰρ κοντῶν ἐπελαμβάνοντο , καὶ συμπλεκόμενοι τοὺς ἄνδρας ἀπὸ τῶν ἵππων ἐώθουν τῇ βαρύτητι τοῦ ὁπλισμοῦ δυσκινήτους ὄντας , πολλοὶ δὲ τοὺς ἑαυτῶν ἀπολείποντες ἵππους καὶ ὑποδυόμενοι τοῖς ἐκείνων ἔτυπτον εἰς τὰς γαστέρας ·
οἱ δ ἀνεσκίρτων ὑπ ὀδύνης , καὶ συμπατοῦντες ἐν τ αὐτῷ τοὺς ἐπιβάτας καὶ τοὺς πολεμίους ἀναπεφυρμένους ἀπέθνῃσκον .
ἐπίεζε δὲ τοὺς Γαλάτας μάλιστα τό τε θάλπος καὶ τὸ δίψος , ἀμφοτέρων ἀήθεις ὄντας ·
καὶ τῶν ἵππων ἀπολώλεισαν οἱ πλεῖστοι πρὸς ἐναντίους ἐλαυνόμενοι τοὺς κοντούς , ἐβιάσθησαν οὖν ἀναχωρῆσαι πρὸς τοὺς ὁπλίτας , ἔχοντες τὸν Πόπλιον ὑπὸ τραυμάτων ἤδη κακῶς διακείμενον .
ἰδόντες δὲ θῖνα βουνώδη πλησίον ἐχώρουν ἐπ αὐτήν , καὶ τοὺς μὲν ἵππους ἐν μέσῳ κατέδησαν , ἔξωθεν δὲ τοῖς θυρεοῖς συγκλείσαντες ᾤοντο ῥᾷον ἀμυνεῖσθαι τοὺς βαρβάρους .
ἀπέβαινε δὲ τ οὐναντίον , ἐν μὲν γὰρ τῷ ὁμαλῷ τοῖς ὄπισθεν ἁμῶς γέ πως παρέχουσιν οἱ πρότακτοι ῥᾳστώνην , ἐκεῖ δ ἄλλον ὑπὲρ ἄλλον διὰ τὴν ἀνωμαλίαν ἀνέχοντος τοῦ χωρίου καὶ μᾶλλον ἀεὶ τὸν κατόπιν ἐξαίροντος , οὐδὲν ἦν τὸ διαφεῦγον , ἀλλ ἐβάλλοντο πάντες ὁμαλῶς , ὀδυρόμενοι τὴν ἀκλεῆ καὶ ἄπρακτον αὑτῶν τελευτήν .
ἦσαν δὲ περὶ τὸν Πόπλιον ἄνδρες Ἕλληνες δύο τῶν αὐτόθι κατοικούντων ἐν Κάρραις , Ἱερώνυμος καὶ Νικόμαχος , οἱ συνέπειθον αὐτὸν ὑπεξελθεῖν μετ αὑτῶν καὶ διαφεύγειν εἰς Ἴχνας , πόλιν ᾑρημένην τὰ Ῥωμαίων καὶ οὐ μακρὰν οὖσαν .
ὁ δὲ φήσας οὐδένα δεινὸν οὕτως ἔσεσθαι θάνατον ὃν φοβηθεὶς Πόπλιος ἀπολείψει τοὺς ἀπολλυμένους δι αὑτόν , ἐκείνους μὲν ἐκέλευσε σῴζεσθαι καὶ δεξιωσάμενος ἀπέλυσεν , αὐτὸς δὲ τῇ χειρὶ χρήσασθαι μὴ δυνάμενος διελήλατο γὰρ βέλει , τὸν ὑπασπιστὴν ἐκέλευσε πατάξαι τῷ ξίφει , παρασχὼν τὸ πλευρόν .
ὁμοίως δὲ καὶ Κηνσωρῖνον ἀποθανεῖν λέγουσιν ·
μεγάβακχος δ αὐτὸς αὑτὸν διεχρήσατο , καὶ τῶν ἄλλων οἱ δοκιμώτατοι 0 .
τοὺς δ ὑπολελειμμένους ἀναβαίνοντες οἱ Πάρθοι τοῖς κοντοῖς διήλαυνον μαχομένους ·
ζῶντας δ οὐ πλείονας ἁλῶναι φασι πεντακοσίων , τὰς δὲ κεφαλὰς τῶν περὶ τὸν Πόπλιον ἀποκόψαντες ἤλαυνον εὐθὺς ἐπὶ τὸν Κράσσον .
εἶχε δὲ τὰ κατ αὐτὸν οὕτως , ὡς ἐκέλευσε τόν υἱὸν ἐμβαλεῖν τοῖς Πάρθοις καί τις ἤγγειλεν αὐτῷ μακρὰν τροπὴν εἶναι καί δίωξιν ἰσχυρὰν τῶν πολεμίων , ἑώρα δὲ καί τοὺς καθ αὑτὸν οὐκέτι προσκειμένους ὁμοίως ἐκεῖ γὰρ ἐρρύησαν οἱ πλεῖστοι , μικρὸν ἀνεθάρρησε , καί συναγαγὼν ὑπέστειλεν ἐν χωρίοις προσάντεσι τόν στρατόν , αὐτίκα προσδοκῶν τόν υἱὸν ἐπανήξειν ἀπὸ τῆς διώξεως .
τῶν δὲ πεμφθέντων ὑπὸ τοῦ Ποπλίου πρὸς αὐτόν , ὡς ἐκινδύνευεν , οἱ μὲν πρῶτοι διεφθάρησαν ἐμπεσόντες εἰς τοὺς βαρβάρους , οἱ δ ὕστεροι μόγις διαφυγόντες ἀπήγγελλον οἴχεσθαι τόν Πόπλιον , εἰ μὴ ταχεῖα καί πολλὴ βοήθεια παρ ἐκείνου γένοιτο .
τόν δὲ Κράσσον ἅμα πολλὰ πάθη κατέσχε ·
καί λογισμῷ μὲν οὐδὲν ἔτι τῶν πραγμάτων ἑώρα , φόβῳ δὲ περὶ τοῦ σύμπαντος ἅμα καί πόθῳ τοῦ παιδὸς ἑλκόμενος βοηθεῖν καί μὴ βοηθεῖν , τέλος ὥρμησε προάγειν τὴν δύναμιν .
ἐν τούτῳ δ οἱ πολέμιοι προσεφέροντο κλαγγῇ καί παιᾶνι φοβερώτεροι , καί πολλὰ τῶν τυμπάνων αὖθις περιεμυκᾶτο τοὺς Ῥωμαίους ἑτέρας μάχης ἀρχὴν προσδοκῶντας .
οἱ δὲ τὴν κεφαλὴν τοῦ Ποπλίου κομίζοντες ὑπὲρ αἰχμῆς ἀναπεπηγυῖαν ἐγγὺς προσελάσαντες ἀνέδειξαν , ὕβρει πυνθανόμενοι τοκέας αὐτοῦ καί γένος ·
οὐ γὰρ δὴ πρέπειν γε Κράσσου πατρὸς ἀνανδροτάτου καί κακίστου γενναῖον οὕτω παῖδα καί λαμπρὸν ἀρετῇ γενέσθαι .
τοῦτο τὸ θέαμα Ῥωμαίων ὑπὲρ ἅπαντα τ ἆλλα δεινὰ τὰς ψυχὰς κατέκλασε καί παρέλυσεν , οὐ θυμοῦ πρὸς ἄμυναν , ὥσπερ ἦν εἰκός , ἀλλὰ φρίκης καί τρόμου πᾶσιν ἐγγενομένου .
καίτοι τόν γε Κράσσον αὑτοῦ λαμπρότατον ἐν τῷ τότε πάθει φανῆναι λέγουσιν ·
ἐβόα γὰρ ἐπιὼν τὰς τάξεις ·
ἐμὸν , ὦ Ῥωμαῖοι , τοῦτο τὸ πένθος ἴδιόν ἐστιν ἡ δὲ μεγάλη τύχη καί δόξα τῆς Ῥώμης ἐν ὑμῖν ἕστηκε σῳζομένοις ἄθραυστος καί ἀήττητος .
εἰ δὲ καί ἐμοῦ τις οἶκτος ἀφῃρημένου παῖδα πάντων ἄριστον , ἐπιδείξασθε τοῦτο ὀργῇ πρὸς τοὺς πολεμίους , ἀφέλεσθε τὴν χαρὰν αὐτῶν , τιμωρήσασθε τὴν ὠμότητα , μὴ καταπλαγῆτε τοῖς γεγενημένοις , εἰ δεῖ τι καί παθεῖν μεγάλων ἐφιεμένους 0 .
οὐ δὲ Λούκουλλος Τιγράνην ἀναιμωτὶ καθεῖλεν , οὐ δὲ Σκηπίων Ἀντίοχον , χιλίας δὲ ναῦς οἱ παλαιοὶ περὶ Σικελίαν ἀπώλεσαν , ἐν δ Ἰταλίᾳ πολλοὺς αὐτοκράτορας καί στρατηγούς , ὧν οὐδεὶς προηττηθεὶς ἐκώλυσεν αὐτοὺς κρατῆσαι τῶν νενικηκότων 0 .
οὐ γὰρ εὐτυχίᾳ τὰ Ῥωμαίων , ἀλλὰ τλημοσύνῃ καί ἀρετῇ πρὸς τὰ δεινὰ χωρούντων εἰς τοῦτο προῆλθε δυνάμεως .
τοιαῦτα λέγων καὶ παραθαρσύνων ὁ Κράσσος οὐ πολλοὺς ἑώρα προθύμως ὑπακούοντας , ἀλλὰ καὶ συναλαλάξαι κελεύσας ἤλεγξε τοῦ στρατοῦ τήν κατήφειαν , ὡς ἀσθενῆ καὶ ὀλίγην καὶ ἀνώμαλον κραυγὴν ἐποιήσαντο ·
ἡ δὲ παρὰ τῶν βαρβάρων λαμπρὰ καὶ θρασεῖα κατεῖχεν .
τραπομένων δὲ πρὸς ἔργον οἱ μὲν ἱππόται πλάγιοι περιελαύνοντες ἐτόξευον , αὐτοὶ δὲ τοῖς κοντοῖς οἱ πρότακτοι χρώμενοι συνέστελλον εἰς ὀλίγον τοὺς Ῥωμαίους , πλὴν ὅσοι τὸν ὑπὸ τῶν τοξευμάτων φεύγοντες θάνατον ἀπετόλμων παραβόλως εἰς αὐτοὺς φέρεσθαι , μικρὰ μὲν βλάπτοντες , ὀξέως δὲ θνῄσκοντες ὑπὸ τραυμάτων μεγάλων καὶ καιρίων , παχὺν ἐπωθούντων τῷ σιδήρῳ τὸν κοντόν εἰς τοὺς ἵππους , πολλάκις δὲ καὶ διὰ δυεῖν ἀνδρῶν ὑπὸ ῥύμης διαπορευόμενον .
οὕτω δὲ ἀγωνισάμενοι νυκτὸς ἐπιούσης ἀπηλλάγησαν , εἰπόντες ὅτι Κράσσῳ χαρίζονται νύκτα μίαν ἀποθρηνῆσαι τὸν υἱόν , ἢν ἄρα μὴ βέλτιον ὑπὲρ ἑαυτοῦ σκεψάμενος ἐλθεῖν μᾶλλον ἐθελήσῃ πρὸς Ἀρσάκην ἢ κομισθῆναι 0 .
οὗτοι μὲν οὖν ἐπαυλισάμενοι πλησίον ἐν ἐλπίσι μεγάλαις ἦσαν νὺξ δὲ χαλεπὴ τοὺς Ῥωμαίους κατελάμβανεν , οὔ τε ταφῆς τῶν κειμένων οὔ τε θεραπείας τῶν τετρωμένων καὶ ψυχορραγούντων ποιουμένους λόγον , ἑκάστου δ ἑαυτὸν ἀποκλαίοντος .
ἄφυκτα γὰρ ἐφαίνετο τήν τε ἡμέραν αὐτοῦ προσμείνασι καὶ νύκτωρ εἰς πεδίον ἀχανὲς ἐμβαλοῦσιν ·
οἵ τε τραυματίαι πολλὴν ἀπορίαν παρεῖχον , καὶ κομίζειν , ἐμποδὼν τῷ τάχει τῆς φυγῆς ἐσόμενοι , καὶ ἀπολείπειν , βοῇ τήν ἀπόδρασιν ἐξαγγελοῦντες .
τοῦ δὲ Κράσσου , καίπερ αἴτιον ἁπάντων νομίζοντες , ἐπόθουν ὅμως τήν τε ὄψιν καὶ τήν φωνήν .
ὁ δὲ καθ ἑαυτὸν ἐγκεκαλυμμένος ὑπὸ σκότους ἔκειτο , παράδειγμα τοῖς πολλοῖς τύχης , τοῖς δ εὖ φρονοῦσιν ἀβουλίας καὶ φιλοτιμίας , δι ἣν οὐκ ἠγάπα πρῶτος ὢν καὶ μέγιστος ἐν μυριάσιν ἀνθρώπων τοσαύταις , ἀλλ ὅτι δυεῖν μόνον ἀνδρῶν ὕστερος ἐκρίνετο , τοῦ παντὸς ἀποδεῖν νομίζων 0 .
τότε δ οὖν αὑτὸν Ὀκταούϊος ὁ πρεσβευτὴς καὶ Κάσσιος ἀνίστασαν καὶ παρεθάρρυνον , ὡς δ ἀπηγορεύκει παντάπασιν , αὐτοὶ συγκαλέσαντες ἑκατοντάρχας καὶ λοχαγούς , ὡς ἔδοξε βουλευομένοις μὴ μένειν , ἀνίστασαν τὸν στρατὸν ἄνευ σάλπιγγος καὶ δι ἡσυχίας τὸ πρῶτον ·
εἶτ αἰσθομένων ὡς ἀπελείποντο τῶν ἀδυνάτων , ἀκοσμία δεινὴ καὶ σύγχυσις μετ οἰμωγῆς καὶ βοῆς τὸ στρατόπεδον κατεῖχεν .
ἐκ τούτου δὲ ταραχὴ καὶ πτοία προϊόντας αὐτοὺς ὑπελάμβανεν , ὡς ἐπιφερομένων τῶν πολεμίων , καὶ πολλάκις μὲν ἐκτρεπόμενοι , πολλάκις δὲ εἰς τάξιν καθιστάμενοι , τῶν δὲ τραυματιῶν ὅσοι παρηκολούθουν τοὺς μὲν ἀναλαμβάνοντες , τοὺς δὲ ἀποτιθέμενοι , διατριβὴν εἶχον , πλὴν τριακοσίων ἱππέων , οὓς Ἰγνάτιος ἔχων προσέμιξε ταῖς Κάρραις περὶ μέσας νύκτας .
φθεγξάμενος δὲ Ῥωμαϊστὶ τοῖς τειχοφυλακοῦσιν , ὡς ὑπήκουσαν , ἐκέλευσε Κοπωνίῳ τῷ ἄρχοντι φράζειν ὅτι γέγονε μάχη μεγάλη Κράσσῳ πρὸς Πάρθους , ἄλλο δ οὐδὲν εἰπὼν οὐ δ αὑτὸν ὅστις ἦν ἀπήλαυνεν ἐπὶ τὸ Ζεῦγμα , καὶ διέσωσε μὲν τοὺς σὺν αὑτῷ , κακῶς δ ἤκουσε καταλιπὼν τὸν στρατηγόν .
οὐ μὴν ἀλλ ὤνησέ γε τὸν Κράσσον ἡ προσριφεῖσα τότε τῷ Κοπωνίῳ φωνή ·
συμφρονήσας γὰρ ὅτι οὐδὲν χρηστὸν ἀγγέλλειν ἔχοντός ἐστι τὸ τάχος καὶ τὸ συγκεχυμένον τοῦ λόγου , παρήγγειλεν εὐθὺς ἐξοπλίζεσθαι τοὺς στρατιώτας ·
καὶ ἅμα τῷ πρῶτον αἰσθέσθαι τὸν Κράσσον ἐν ὁδῷ γεγενημένον ἀπαντήσας ἀνελάμβανε καὶ παρέπεμπε τήν στρατιὰν εἰς τήν πόλιν .
οἱ δὲ Πάρθοι νυκτὸς μὲν αἰσθόμενοι τὴν ἀπόδρασιν οὐκ ἐδίωκον , ἅμα δ ἡμέρᾳ τοὺς μὲν ἐν τῷ στρατοπέδῳ καταλειφθέντας οὐ μείους τετρακισχιλίων ἐπελθόντες ἀπέσφαξαν , ἐν δὲ τῷ πεδίῳ πλανωμένους πολλοὺς ἱππασάμενοι συνέλαβον .
τέσσαρας δ ὁμοῦ σπείρας , ἃς ἔτι νυκτὸς ἀπέρρηξε Βαργοντήιος ὁ πρεσβευτής , ἐκπεσούσας τῆς ὁδοῦ περισχόντες ἔν τινι λόφῳ διέφθειραν ἀμυνομένας , πλὴν ἀνδρῶν εἴκοσιν .
τούτους δὲ γυμνοῖς τοῖς ξίφεσιν ὠθουμένους δι αὐτῶν θαυμάσαντες εἶξαν , καὶ διέξοδον ἀπιοῦσι βάδην εἰς τὰς Κάρρας ἐδίδοσαν .
τῷ δὲ Σουρήνᾳ προσέπεσε ψευδὴς λόγος ἐκπεφευγέναι Κράσσον μετὰ τῶν ἀρίστων , τὸ δ εἰς Κάρρας συνερρυηκὸς ὄχλον εἶναι σύμμικτον οὐκ ἀξίων σπουδῆς ἀνθρώπων .
οἰόμενος οὖν ἀποβεβληκέναι τὸ τῆς νίκης τέλος , ἔτι δ ἀμφιδοξῶν καὶ μαθεῖν βουλόμενος τ ἀληθές , ὅπως ἢ προσμένων ἐνταῦθα πολιορκοίη Κράσσον ἢ διώκοι χαίρειν ἐάσας Καρρηνούς , ὑποπέμπει τινὰ τῶν παρ αὐτῷ διγλώττων πρὸς τὰ τείχη , κελεύσας ἱέντα Ῥωμαϊκὴν διάλεκτον καλεῖν Κράσσον αὐτὸν ἢ Κάσσιον , ὡς Σουρήνα διὰ λόγων ἐθέλοντος αὐτοῖς συγγενέσθαι .
ταῦτα τοῦ διγλώττου φράσαντος , ὡς ἀπηγγέλη τοῖς περὶ Κράσσον , ἐδέχοντο τὰς προκλήσεις ·
καὶ μετὰ μικρὸν ἧκον ἀπὸ τῶν βαρβάρων Ἄραβες , οἳ Κράσσον εὖ καὶ Κάσσιον ἀπ ὄψεως ἐγνώριζον , ἐν τῷ στρατοπέδῳ πρὸ τῆς μάχης γεγονότες .
οὗτοι τὸν Κάσσιον ἰδόντες ἀπὸ τοῦ τείχους , ἔλεγον ὅτι Σουρήνας σπένδεται καὶ δίδωσιν αὐτοῖς φίλοις οὖσι βασιλέως σῴζεσθαι , Μεσοποταμίαν ἐκλιποῦσιν ·
τοῦτο γὰρ ὁρᾶν λυσιτελὲς ἀμφοτέροις πρὸ τῆς ἐσχάτης ἀνάγκης 0 .
δεξαμένου δὲ τοῦ Κασσίου , καὶ τόπον ὁρισθῆναι καὶ χρόνον ἀξιοῦντος , ἐν ᾧ συνίασι Σουρήνας καὶ Κράσσος , οὕτω φάμενοι ποιήσειν ἀπήλαυνον .
ἡσθεὶς οὖν ὁ Σουρήνας ἐπὶ τῷ τοὺς ἄνδρας ἐνέχεσθαι τῇ πολιορκίᾳ , μεθ ἡμέραν ἐπῆγε τοὺς Πάρθους πολλὰ καθυβρίζοντας καὶ κελεύοντας , εἰ βούλονται τυχεῖν σπονδῶν Ῥωμαῖοι , Κράσσον ἐγχειρίσαι σφίσι καὶ Κάσσιον δεδεμένους .
οἱ δ ἤχθοντο μὲν ἠπατημένοι , μακρὰς δὲ καὶ κενὰς τὰς Ἀρμενίων ἐλπίδας καταβάλλειν τῷ Κράσσῳ φράσαντες εἴχοντο δρασμοῦ ·
καὶ τοῦτ ἔδει μηδένα πρὸ καιροῦ Καρρηνῶν πυθέσθαι , πυνθάνεται δ ὁ πάντων ἀπιστότατος Ἀνδρόμαχος , ὑπὸ Κράσσου καὶ τοῦτο πιστευθεὶς καὶ τῆς ὁδοῦ τὴν ἡγεμονίαν .
οὐδὲν οὖν ἔλαθε τοὺς Πάρθους , ἐξαγγέλλοντος τοῦ Ἀνδρομάχου καθ ἕκαστον .
ἐπεὶ δὲ νυκτομαχεῖν οὐ πάτριον αὐτοῖς ἐστιν οὐ δὲ ῥᾴδιον , ἐξῄει δὲ νύκτωρ ὁ Κράσσος , ὅπως μὴ καθυστερήσωσι πολὺ τῇ διώξει στρατηγῶν ὁ Ἀνδρόμαχος ἄλλοτε ἄλλας ὁδοὺς ὑφηγεῖτο , καὶ τέλος ἐξέτρεψεν εἰς ἕλη βαθέα καὶ χωρία τάφρων μεστὰ τὴν πορείαν , χαλεπὴν καὶ πολυπλανῆ γινομένην τοῖς ἐπισπομένοις .
ἐγένοντο γάρ τινες οἳ μηδὲν ὑγιὲς τὸν Ἀνδρόμαχον στρέφειν καὶ περιελίττειν εἰκάσαντες οὐκ ἠκολούθησαν , ἀλλὰ Κάσσιος μὲν ἐπανῆλθεν εἰς Κάρρας πάλιν , καὶ τῶν ὁδηγῶν Ἄραβες δ ἦσαν ἀναμένειν κελευόντων ἄχρι ἂν σελήνη παραλλάξῃ τὸν σκορπίον , ἀλλ ἔγωγε , εἰπών , ἔτι τοῦτον μᾶλλον φοβοῦμαι τὸν τοξότην , ἀπήλαυνεν εἰς Συρίαν μεθ ἱππέων πεντακοσίων ·
ἄλλοι δὲ χρησάμενοι πιστοῖς ὁδηγοῖς ἐλάβοντο χωρίων ὀρεινῶν , ἃ καλεῖται Σίννακα , καὶ κατέστησαν ἐν ἀσφαλεῖ πρὸ ἡμέρας , οὗτοι περὶ πεντακισχιλίους ἦσαν ἡγεῖτο δ αὐτῶν ἀνὴρ ἀγαθὸς Ὀκταούϊος .
τὸν δὲ Κράσσον ἡμέρα κατελάμβανεν ἐπιβουλευόμενον ὑπ Ἀνδρομάχου περὶ τὰς δυσχωρίας καὶ τὸ ἕλος .
ἦσαν δὲ τέσσαρες σπεῖραι σὺν αὐτῷ θυρεαοφόρων , ἱππεῖς δὲ παντελῶς ὀλίγοι καὶ πέντε ῥαβδοῦχοι , μεθ ὧν ἐπιπόνως εἰς τὴν ὁδὸν καὶ μόλις καταστάς , ἤδη τῶν πολεμίων ἐπικειμένων , ὅσον δώδεκα σταδίους ἀπολιπὼν τοῦ συμμῖξαι τοῖς περὶ τὸν Ὀκταούϊον ἐπ ἄλλον ἀναφεύγει λόφον , οὐχ οὕτω μὲν ἄφιππον οὐ δ ὀχυρόν , ὑποκείμενον δὲ τοῖς Σιννάκοις καὶ συνηρτημένον αὐχένι μακρῷ διὰ μέσου κατατείνοντι τοῦ πεδίου πρὸς τοῦτον , ἦν οὖν ἐν ὄψει τοῖς περὶ τὸν Ὀκταούϊον ὁ κίνδυνος αὐτοῦ .
καὶ πρῶτος Ὀκταούϊος ἔθει μετ ὀλίγων ἄνωθεν ἐπιβοηθῶν , εἶτα οἱ λοιποὶ κακίσαντες ἑαυτοὺς ἐπεφέροντο , καὶ προσπεσόντες καὶ ὠσάμενοι τοὺς πολεμίους ἀπὸ τοῦ λόφου περιέσχον ἐν μέσῳ τὸν Κράσσον καὶ προεβάλλοντο τοὺς θυρεούς , μεγαληγοροῦντες ὡς οὐκ ἔστι Πάρθοις βέλος ὃ προσπεσεῖται τῷ σώματι τοῦ αὐτοκράτορος πρὶν ἢ σφᾶς ἅπαντας ὑπὲρ αὐτοῦ μαχομένους ἀποθανεῖν .
ὁρῶν οὖν ὁ Σουρήνας τούς τε Πάρθους ἀμβλύτερον ἤδη κινδυνεύοντας , καὶ ἤν ἥ τε νὺξ ἐπίσχῃ καὶ τῶν ὀρῶν οἱ Ῥωμαῖοι λάβωνται , παντάπασιν αὐτοὺς ἐσομένους ἀλήπτους , ἐπῆγε τῷ Κράσσῳ δόλον .
ἀφείθησαν μὲν γὰρ ἔνιοι τῶν αἰχμαλώτων ἀκηκοότες ἐν τῷ στρατοπέδῳ τῶν βαρβάρων πρὸς ἀλλήλους ἐπίτηδες διαλεγομένων ὡς οὐ βούλεται βασιλεὺς ἄσπονδον αὑτῷ τὸν πόλεμον εἶναι πρὸς Ῥωμαίους , τὴν δὲ φιλίαν ἀναλαβεῖν χάριτι , Κράσσῳ χρησάμενος φιλανθρώπως , ἔσχοντο δὲ μάχης οἱ βάρβαροι , Σουρήνας δὲ μετὰ τῶν ἀρίστων προσελάσας ἀτρέμα τῷ λόφῳ τοῦ μὲν τόξου τὸν τόνον ἀνῆκε , τὴν δὲ δεξιὰν πρ οὔτεινεν , ἐκάλει δὲ τὸν Κράσσον ἐπὶ συμβάσεις , εἰπὼν ὅτι τῆς μὲν ἀνδρείας καὶ δυνάμεως ἄκοντος πεπείραται βασιλέως , πρᾳότητα δ αὐτοῖς καὶ φιλοφροσύνην ἑκὼν ἐπιδείκνυται σπενδόμενος ἀπιοῦσι καὶ παρέχων σῴζεσθαι .
ταῦτα τοῦ Σουρήνα λέγοντος οἱ μὲν ἄλλοι προθύμως ἐδέξαντο καὶ περιχαρεῖς ἦσαν , ὁ δὲ Κράσσος οὐδὲν ὅ τι μὴ δι ἀπάτης ἐσφαλμένος ὑπ αὐτῶν , καὶ τὸ αἰφνίδιον τῆς μεταβολῆς ἄλογον ἡγούμενος , οὐχ ὑπήκουεν , ἀλλ ἐβουλεύετο .
τῶν δὲ στρατιωτῶν βοώντων καὶ κελευόντων , εἶτα λοιδορούντων καὶ κακιζόντων ὡς προβάλλοντα μαχουμένους αὐτοὺς οἷς αὐτὸς ἀνόπλοις εἰς λόγους οὐ θαρρεῖ συνελθεῖν , πρῶτον μὲν ἐπειρᾶτο δεῖσθαι καὶ λέγειν ὅτι τὸ λειπόμενον μέρος τῆς ἡμέρας διακαρτερήσαντες ἐν τοῖς ὀρεινοῖς καὶ τραχέσι δύνανται διὰ νυκτὸς ἰέναι , καὶ τὴν ὁδὸν ἐδείκνυε , καὶ παρεκάλει τὴν ἐλπίδα μὴ προέσθαι τῆς σωτηρίας ἐγγὺς οὔσης .
ὡς δὲ χαλεπαίνοντες αὐτῷ καὶ τὰ ὅπλα κρούοντες ἠπείλουν , φοβηθεὶς ἐχώρει , καὶ τοσοῦτον εἶπε μεταστραφείς Ὀκταούϊε καὶ Πετρώνιε καὶ ὅσοι πάρεστε Ῥωμαίων ἄρχοντες , ὑμεῖς ὁρᾶτε τῆς ἐμῆς ὁδοῦ τὴν ἀνάγκην , καὶ σύνιστε παρόντες ὡς αἰσχρὰ πάσχω καὶ βίαια τοῖς δ ἄλλοις ἅπασιν ἀνθρώποις λέγετε σωθέντες ὡς Κράσσος ἀπατηθεὶς ὑπὸ τῶν πολεμίων , οὐκ ἐκδοθεὶς ὑπὸ τῶν πολιτῶν ἀπώλετο .
οὐ μὴν ἔμειναν οἱ περὶ τόν Ὀκταούϊον , ἀλλὰ συγκατέβαινον ἀπὸ τοῦ λόφου ·
τοὺς δὲ ῥαβδούχους ἑπομένους ὁ Κράσσος ἀπήλασεν .
πρῶτοι δὲ τῶν βαρβάρων ἀπήντησαν αὐτῷ δύο μιξέλληνες , οἳ καὶ προσεκύνησαν τόν Κράσσον ἀπὸ τῶν ἵππων ἁλόμενοι , καὶ προσαγορεύσαντες ἑλλάδι φωνῇ παρεκάλουν προπέμψαι τινάς , οἷς ἐπιδείξεται Σουρήνας ἑαυτὸν καὶ τοὺς περὶ αὑτὸν ἀνόπλους καὶ ἀσιδήρους προσερχομένους .
ὁ δὲ Κράσσος ἀπεκρίνατο μέν ὡς , εἰ καὶ τόν ἐλάχιστον εἶχε τοῦ ζῆν λόγον , οὐκ ἂν εἷς χεῖρας αὐτοῖς ἦλθεν , ὅμως δὲ δύο Ῥωσκίους ἀδελφοὺς ἔπεμψε πευσομένους ἐπί τίσι καὶ πόσοι συνίασιν .
οὓς εὐθὺς συλλαβὼν ὁ Σουρήνας κατέσχεν , αὐτὸς δὲ μετὰ τῶν ἀρίστων ἱππότης προσῄει καὶ τί τοῦτ , ἔφη , πεζὸς ὁ Ῥωμαίων αὐτοκράτωρ , ἡμεῖς δὲ ὀχούμεθα 0 ;
καὶ προσαγαγεῖν ἐκέλευσεν ἵππον αὐτῷ .
τοῦ δὲ Κράσσου φήσαντος οὔ τε αὐτὸν ἁμαρτάνειν οὔ τ ἐκεῖνον , ὡς ἑκατέρῳ πάτριόν ἐστι ποιουμένους τὴν σύνοδον , εἶναι μέν αὐτόθεν ἔφη σπονδὰς καὶ εἰρήνην ὁ Σουρήνας Ὑρώδῃ τε βασιλεῖ καὶ Ῥωμαίοις , δεῖν δὲ γράψασθαι τὰς συνθήκας ἐπὶ τόν ποταμὸν προσελθόντας ·
οὐ γὰρ ὑμεῖς γε , ἔφη , πάνυ μνήμονες ὁμολογιῶν οἱ Ῥωμαῖοι , καὶ πρ οὔτεινε τὴν δεξιὰν αὐτῷ 0 .
μεταπεμπομένου δ ἵππον οὐδὲν ἔφη δεῖν βασιλεὺς γάρ σοι δίδωσι τοῦτον .
ἅμα δ ἵππος τε τῷ Κράσσῳ παρέστη χρυσοχάλινος , οἵ τε ἀναβολεῖς αὐτὸν ἀράμενοι περιεβίβασαν καὶ παρείποντο πληγῇ τόν ἵππον ἐπιταχύνοντες .
ὀκταούϊος δὲ πρῶτος ἀντιλαμβάνεται τῶν χαλινῶν , καὶ μετ ἐκεῖνον εἷς τῶν χιλιάρχων Πετρώνιος , εἶτα οἱ λοιποὶ περιίσταντο τόν τε ἵππον ἀνακόπτειν πειρώμενοι καὶ τοὺς πιεζοῦντας τόν Κράσσον ἐξ ἐκατέρου μέρους ἀφέλκοντες 0 .
ὠθισμοῦ δὲ γενομένου καὶ ταραχῆς , εἶτα πληγῶν , Ὀκταούϊος μέν ἀνασπάσας τὸ ξίφος ἑνὸς τῶν βαρβάρων κτείνει τόν ἱπποκόμον , ἕτερος δὲ τόν Ὀκταούϊον ἐκ τῶν ὄπισθεν πατάξας 0 1 .
πετρώνιος δὲ ὅπλου μέν οὐκ εὐπόρησεν , εἷς δὲ τόν θώρακα πληγεὶς ἀπεπήδησεν ἄτρωτος ·
τόν δὲ Κράσσον ὄνομα Πομαξάθρης Πάρθος ἀπέκτεινεν .
οἱ δ οὔ φασιν , ἀλλ ἕτερον μέν εἶναι τόν ἀποκτείναντα , τοῦτον δὲ κειμένου τὴν κεφαλὴν ἀποκόψαι καὶ τὴν δεξιάν .
εἰκάζεται δὲ ταῦτα μᾶλλον ἢ γινώσκεται ·
τῶν γὰρ παρόντων οἱ μέν ἐκεῖ μαχόμενοι περὶ τόν Κράσσον ἀνῃρέθησαν , οἱ δ εὐθὺς ἀνεπήδησαν ἐπὶ τόν λόφον .
ἐπελθόντων δὲ τῶν Πάρθων καὶ λεγόντων ὅτι Κράσσος μέν δίκην δέδωκε , τοὺς δ ἄλλους κελεύει Σουρήνας κατιέναι θαρροῦντας , οἱ μέν ἐνεχείρισαν αὑτοὺς καταβάντες , οἱ δὲ τῆς νυκτὸς ἐσπάρησαν , καὶ τούτων ὀλίγοι παντάπασι διεσώθησαν ·
τοὺς δ ἄλλους ἐκθηρεύοντες οἱ Ἄραβες συνελάμβανον καὶ διέφθειρον .
λέγονται δ οἱ πάντες δισμύριοι μέν ἀποθανεῖν , μύριοι δὲ ἁλῶναι ζῶντες .
ὁ δὲ Σουρήνας τὴν κεφαλὴν τοῦ Κράσσου καὶ τὴν χεῖρα πρὸς Ὑρώδην ἔπεμψεν εἰς Ἀρμενίαν , αὐτὸς δὲ διαδοὺς λόγον ὑπ ἀγγέλων εἰς Σελεύκειαν ὡς ζῶντα Κράσσον ἄγοι , παρεσκευάζετο πομπήν τινα γελοίαν ὕβρει προσαγορεύων θρίαμβον .
ὁ μὲν γὰρ ἐμφερέστατος Κράσσῳ τῶν αἰχμαλώτων Γάιος Πακκιανός , ἐσθῆτα βασιλικὴν γυναικὸς ἐνδὺς καὶ διδαχθεὶς Κράσσος ὑπακούειν καὶ αὐτοκράτωρ τοῖς καλοῦσιν , ἐφ ἵππου καθήμενος ἤγετο ·
πρὸ αὐτοῦ δὲ σαλπιγκταὶ καὶ ῥαβδοῦχοί τινες ὀχούμενοι καμήλοις ἤλαυνον ·
ἐξήρτητο δὲ τῶν ῥάβδων βαλάντια καὶ παρὰ τοὺς πελέκεις πρόσφατοι κεφαλαὶ Ῥωμαίων ἀποτετμημέναι .
κατόπιν δ εἵποντο Σελευκίδες ἑταῖραι μουσουργοί , πολλὰ βωμολόχα καὶ γελοῖα δι ᾀσμάτων εἰς θηλύτητα καὶ ἀνανδρίαν τοῦ Κράσσου λέγουσαι .
ταῦτά μὲν οὖν πάντες ἐθεῶντο .
τὴν δὲ γερουσίαν τῶν Σελευκέων ἀθροίσας εἰσήνεγκεν ἀκόλαστα βιβλία τῶν Ἀριστείδου Μιλησιακῶν , οὔτι ταῦτά γε καταψευσάμενος ·
εὑρέθη γὰρ ἐν τοῖς Ῥωσκίου σκευοφόροις , καὶ παρέσχε τῷ Σουρήνᾳ καθυβρίσαι πολλὰ καὶ κατασκῶψαι τοὺς Ῥωμαίους , εἰ μη δὲ πολεμοῦντες ἀπέχεσθαι πραγμάτων καὶ γραμμάτων δύνανται τοιούτων .